8. ΑΠΟΦΑΣΗ ΑΡΧΗΓΟΥ  ΕΛΛΗΝΙΚΗΣ ΑΣΤΥΝΟΜΙΑΣ Αριθ. 8025/36/1-ιγ  της 28/31 Μαϊου 1994   (ΦΕΚ Β΄ 398)  Ειδικός Λογαριασμός Αρωγής αστυνομικού και πολιτικού προσωπικού της Ελληνικής Αστυνομίας.  Έχοντας υπόψη: 1.Τις διατάξεις της παρ. 8 του άρθρ. 31 του Νόμ. 2168/1993 «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (Α΄ 147). 2.Τις διατάξεις του άρθρ. 29Α του Νόμ. 1588/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 3.Το γεγονός ότι, από τις διατάξεις της παρούσας, δεν προκαλείται δαπάνη σε βάρος του κρατικού προϋπολογισμού, αποφασίζουμε: Τήρηση και έλεγχος Άρθρ.1.-1.Η οργάνωση και λειτουργία του Ειδικού Λογαριασμού Αρωγής αστυνομικού και πολιτικού προσωπικού της Ελληνικής Αστυνομίας που συνεστήθη με το άρθρ. 31 του Νομ. 2168/1993 (Α΄ 147), ανατίθεται στο Ίδρυμα Εξοχές Ελληνικής Αστυνομίας, ως ανεξάρτητος ειδικός λογαριασμός. 2.Η λογιστική παρακολούθηση και διαχείριση του λογαριασμού ενεργείται, σύμφωνα με τις σχετικές αποφάσεις του Ελεγκτικού Συνεδρίου, από ειδική λογιστική Υπηρεσία που λειτουργεί στο Ίδρυμα Εξοχές Ελληνικής Αστυνομίας. 3.Στους ενεργουμένους οικονομικούς ελέγχους στο Ίδρυμα από τις αρμόδιες Υπηρεσίες της Ελληνικής Αστυνομίας υπόκειται και ο ειδικός λογαριασμός. 4.Τα ετήσια έσοδα και έξοδα του ειδικού λογαριασμού καταχωρούνται σε ξεχωριστό προϋπολογισμό και ισολογισμό και εγκρίνονται από τα ίδια όργανα έγκρισης του προϋπολογισμού και ισολογισμού του ιδρύματος. 5.Για την παρακολούθηση της διαχείρισης του ειδικού λογαριασμού τηρούνται από το Ίδρυμα ιδιαίτερα λογιστικά βιβλία Γ΄ κατηγορίας, ως επίσης και βιβλία υλικού. 6.Δαπανές σχετικές με την τήρηση κλπ. του λογαριασμού βαρύνον τον ίδιο. Διαχείριση Άρθρ.2.-1.Η ταμειακή διαχείριση του ειδικού λογαριασμού ανατίθεται σε τράπεζα, που ορίζεται από το Διοικητικό Συμβούλιο του Ιδρύματος. 2.Οι μηνιαίες εισφορές των μελών του  ειδικού λογαριασμού κατατίθενται στην τράπεζα της προηγουμένης παραγράφου. Επίσης η ίδια τράπεζα ενεργεί και τις πληρωμές ύστερα από απόφαση του Διοικητικού Συμβουλίου του Ιδρύματος, με την οποία εξουσιοδοτούνται ο Διευθυντής και ο Λογιστής του Ιδρύματος ή οι νόμιμοι αναπληρωτές του για την έκδοση χρηματικού εντάλματος πληρωμής. 3.Τα διαθέσιμα ποσά του ειδικού λογαριασμού μεταφέρονται από την διαχειρίστρια τράπεζα την 1η και 16η κάθε μήνα σε έντοκο λογαριασμό της Τράπεζας Ελλάδας, σύμφωνα με τον Νόμ. 1611/1950, όπως τροποποιήθηκε και συμπληρώθηκε μεταγενέστερα. 4.Η μεταβίβαση χρηματικών ποσών από την Τράπεζα της Ελλάδας προς την διαχειρίστρια Τράπεζα και αντιστρόφως ενεργείται με εντολή αρμοδίων υπαλλήλων του Ιδρύματος, τα οποία ορίζονται με απόφαση του Διοικητικού Συμβουλίου. (Αντί για τη σελ. 24,9905) Σελ.  24,9905(α) Τεύχος 1337 Σελ. 83 Παροχές Αστυνομικού Προσωπικού Ελληνικής Αστυνομίας 4.ΑΑ.ε.8   1114 Διαδικασίες εισπράξεως των πόρων Άρθρ.3.-1.Η προβλεπομένη από το άρθρ. 31 παρ. 2 του Νόμ. 2168/1993 μηνιαία εισφορά των εν ενεργεία αστυνομικών και πολιτικών υπαλλήλων αποδίδεται υποχρεωτικά κάθε μήνα στο Ίδρυμα, μέσω της διεύθυνσης Διαχείρισης Χρηματικού και των αρμοδίων εκκαθαριστών αποδοχών αντίστοιχα. Με την ίδια διαδικασία αποδίδεται και εφάπαξ εισφορά της παρ. 10 του ιδίου άρθρου. 2.Οι εξερχόμενοι, με τη συνταξιοδότησή τους από το Σώμα, αστυνομικοί και μόνιμοι τακτικοί πολιτικοί υπάλληλοι με δικαίωμα λήψης σύνταξης από το Δημόσιο και μερίσματος από τους φορείς επικουρικής ασφάλισης (Ε.Τ.Ε.Χ. – Τ. Α. Υ. Α. Π_ υποχρεούνται να υποβάλλουν στην Υπηρεσία που τους απολύει δήλωση εάν επιθυμούν ή όχι να παραμείνουν μέτοχοι του ειδικού λογαριασμού. 3.Με τη δήλωση της προηγουμένης παραγράφου αποδέχονται την παρακράτηση και καταβολή της προβλεπόμενης εισφοράς από τα καταβαλλόμενα μερίσματα, μέσω των οικείων ταμείων Ε.Τ.Ε.Χ. και Τ.Α.Υ.Α.Π. Η εν λόγω δήλωση συντάσσεται εις διπλούν και διαβιβάζεται στο Ίδρυμα και στο αντίστοιχο  Ταμείο (Ε.Τ.Ε.Χ. Τ. Α. Υ. Α.Π.). 4.Τα επικουρικά Ταμεία αποδίδουν συγκεντρωτικά στο Ίδρυμα, ανά δίμηνο και τρίμηνο αντίστοιχα, τα παρακρατηθέντα ποσά των εισφορών. Σε περίπτωση θανάτου του εν συντάξει μετόχου ενημερώνουν σχετικά το Ίδρυμα για την διαγραφή του μετόχου, σύμφωνα με τη διαδικασία της επομένης παραγράφου. 5.Μέτοχος, που δηλώσει ότι δεν επιθυμεί να παραμείνει μέτοχος του ειδικού λογαριασμού μετά τη συνταξιοδότησή του, διαγράφεται με διαπιστωτική πράξη του Διοικητικού Συμβουλίου του Ιδρύματος και στερείται πλέον του δικαιώματος επανεγγραφής κα λήψης βοηθήματος. Οι εξερχόμενοι για οποιοδήποτε λόγο από το Σώμα χωρίς δικαίωμα λήψης σύνταξης από το Δημόσιο και μερίσματος από τους φορείς επικουρικής ασφάλισης προσωπικού Ελληνικής Αστυνομίας (Ε.Τ.Ε.Χ. – Τ. Α. Υ. Α. Π) διαγράφονται υποχρεωτικά με όμοια πράξη. Με τη διαγραφή δεν επιστρέφονται οι καταβληθείσες εισφορές. Διαδικασία χορήγησης οικονομικής ενισχύσεως – Δικαιολογητικά. Άρθρ.4.-1.Το Διοικητικό Συμβούλιο του Ιδρύματος αποφασίζει για την παροχή ή όχι οικονομικής ενισχύσεως, το ύψος αυτής και την κατανομή της στα δικαιούμενα πρόσωπα, αφού λάβει υπόψη την υπάρχουσα ανάγκη και οικονομική κατάσταση του ενδιαφερομένου, ύστερα από πρόταση του Διευθυντή της Διεύθυνσης Οικονομικών του Υπουργείου Δημόσιας Τάξης. Σελ.  24,9906(α) Τεύχος 1337 Σελ. 84 2.Στην αίτηση που υποβάλλεται στο Ίδρυμα αναφέρονται η οικονομική και οικογενειακή κατάσταση του αιτούντος, καθώς και οι λόγοι που επιβάλλουν την οικονομική του ενίσχυση. Απαραίτητη προϋπόθεση για την παροχή οικονομικής ενίσχυσης προς αντιμετώπιση οικονομικών δυσχερειών που οφείλονται σε βαρεία νόσο μέλους της οικογενείας του μετόχου είναι η κατά κύριο λόγο συντήρηση του μέλους αυτού από τον ίδιο τον μέτοχο του Ειδικού Λογαριασμού. Την αίτηση συνοδεύουν κατά περίπτωση και τα παρακάτω δικαιολογητικά: α.Πιστοποιητικό οικογενειακής κατάστασης. β.Αντίγραφο φορολογικής δήλωσης ή εκκαθαριστικού σημειώματος της εφορίας. γ.Γνωμάτευση της Διεύθυνσης Υγειονομικού του Υπουργείου Δημόσιας Τάξης ή άλλου κρατικού νοσοκομείου με το ιστορικό της ασθένειας ή εγκριτική απόφαση του Υπουργείου Υγείας για μετάβαση στην αλλοδαπή. δ.Αποδεικτικά έγγραφα δαπανών ασθενείας που δεν καλύπτονται από τους ασφαλιστικούς φορείς. ε.Ληξιαρχική πράξη θανάτου, όταν συντρέχει περίπτωση. στ.Βεβαίωση οικείου Αστυνομικού Τμήματος ή άλλης αρμοδίας Δημόσιας Αρχής στις περιπτώσεις θεομηνιών, πυρκαϊών ή άλλων σοβαρών ατυχημάτων. ζ.Οποοιοδήποτε άλλο αποδεικτικό στοιχείο ήθελε προσκομισθεί από τον ενδιαφερόμενο ή ήθελε ζητηθεί από το Διοικητικό Συμβούλιο προς απόδειξη της οικονομικής του δυσχέρειας και ανάγκης. Ειδικότερα για τις περιπτώσεις ασθένειας το Δ.Σ. δύναται να αιτείται την άποψη της Διεύθυνσης Υγειονομικού του Υπουργείου Δημόσιας Τάξης. 3.Η πληρωμή της οικονομικής ενισχύσεως ενεργείται σύμφωνα με τις διατάξεις της παρ. 2 του άρθρ. 2 της παρούσας. Έναρξη ισχύος Άρθρ.5.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.  4.ΑΑ.ε.8 Παροχές Αστυνομικού Προσωπικού Ελληνικής Αστυνομίας   1115  